**Likumprojekta „Grozījumi likumā „Par piesārņojumu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi likumā „Par piesārņojumu”” (turpmāk – likumprojekts) izstrādāts:**1.**Pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:* likuma „Par piesārņojumu” (turpmāk – Likums) tvērumu paplašinātu arī attiecībā uz jūras transporta oglekļa dioksīda (CO2) emisiju monitoringu, ziņošanu un verifikāciju attiecībā uz noteiktiem jūras kuģiem (kuģiem ar bruto tonnāžu virs 5000 t, uz kuriem attiecas Eiropas Parlamenta un Padomes 2015. gada 29. aprīļa Regulas Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – regula Nr. 2015/757) nosacījumi), tajā iekļaujot galvenos nosacījumus attiecībā uz jūras transporta oglekļa dioksīda (CO2) emisiju monitoringu, ziņošanu un verifikāciju, nosakot deleģējumu detalizētu Ministru kabineta noteikumu izstrādei, kā arī nosakot galvenās kompetentās iestādes Latvijā šajā jautājumā;
* izstrādātu nosacījumus Emisijas kvotu izsolīšanas instrumenta (turpmāk – EKII) konsultatīvajai padomei – priekšlikums šādas padomes izveidei tika izteikts no Latvijas Republikas Saeimas (turpmāk – Saeima) deputātu puses (A. Kaimiņš), kas tika iesniegts Saeimas 2016. gada pavasara sesijā izskatītā likumprojekta „Grozījumi likumā „Par piesārņojumu”” otrajam lasījumam Saeimā[[1]](#footnote-2), un tika atbalstīts Saeimas Tautsaimniecības, agrārās, vides un reģionālās politikas komisijas 2016. gada 10. maija sēdē;
* lai uzlabotu siltumnīcefekta gāzu (SEG) emisiju atļauju atcelšanas nosacījumus;
* lai noteiktu, ka maksājumu par emisijas kvotu laicīgu nenodošanu vai nodošanu nepietiekamā apjomā attiecībā uz gaisa kuģu operatoriem piemēro valsts aģentūrai „Civilās aviācijas aģentūra” (turpmāk – Civilās aviācijas aģentūra) (nevis Valsts vides dienests, kā tas ir noteikts šobrīd);
* Likumā iekļautu nosacījumu attiecībā uz gaistošo organisko savienojumu (turpmāk – GOS) emisiju ostu termināļos ierobežošanu.

**2.**Atbilstoši Ministru kabineta 2014. gada 25. novembra sēdes protokollēmumam (prot. Nr. 66 25.§) 2.1. apakšpunkta nosacījumam, lai nodrošinātu normatīvo regulējumu ostu termināļu radīto smaku, ietekmes uz cilvēku veselību mazināšanai, kā arī uzlabotu vides kvalitāti ostu termināliem, kas veic naftas produktu vai bīstamu ķīmisku vielu pārkraušanu.**3.**Pēc Ekonomikas ministrijas iniciatīvas, lai:* Latvijas Republikas tiesību aktos pārņemtu Eiropas Parlamenta un Padomes 2009. gada 23. aprīļa Direktīvu Nr. 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK (turpmāk – direktīva Nr. 2009/30/EK) un konkrētāk šajā direktīvā izteiktās Eiropas Parlamenta un Padomes 1998. gada 13. oktobra Direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK (turpmāk – direktīva Nr. 98/70/EK) 7.a panta prasības, nosakot degvielas piegādātājiem pienākumu aprites cikla SEG emisiju samazināšanai un ziņošanai par Latvijā piegādātās degvielas un enerģijas daudzumu un siltumnīcefekta gāzu intensitāti piegādātajā degvielā;
* iekļautu deleģējumu Ministru kabinetam izdot noteikumus, ar kuriem tiks pārņemti Padomes 2015. gada 20. aprīļa Direktīvas Nr. 2015/652 ar ko nosaka aprēķina metodes un ziņošanas prasības, ievērojot Eiropas Parlamenta un Padomes Direktīvu 98/70/EK, attiecībā uz benzīna un dīzeļdegvielu kvalitāti (turpmāk – Direktīva Nr. 2015/652) nosacījumus un aprēķina metodes.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības**1.**Eiropas Parlaments un Padome 2015. gada 29. aprīlī pieņēma Regulu Nr. 2015/757, kas nosaka obligātus pienākumus regulas Nr. 2015/757 3.panta „d” punktā definētajam uzņēmumam, kuru īpašumā ir un kuri izmanto noteikta veida jūras kuģus, monitorēt un ziņot šo jūras kuģu radītās CO2 emisijas, kā arī nodrošināt šo ziņojumu verificēšanu, ko jāveic akreditētiem verificētājiem. Regulā Nr. 2015/757 ir atrunāti regulas Nr.2015/757 3.panta „d” punktā definētā uzņēmuma, kā arī verificētāju pienākumi un atbildības, tomēr tajā ir noteikti arī nosacījumi, kas jāizpilda valsts kompetentajām iestādēm. Šobrīd Latvijas normatīvajos aktos nav definētas konkrētās kompetentās iestādes, kas ir atbildīgas par Regulas Nr. 2015/757 nosacījumu izpildes kontroli un uzraudzību.Uz Latvijas kompetentajām iestādēm attiecas nosacījumi par:* verificētā emisiju ziņojuma saņemšanu;
* regulas Nr. 2015/757 17. pantā definētā atbilstības dokumenta esamības uz kuģa pārbaudi kuģa inspekciju laikā, kas tiek veikta saskaņā ar Direktīvu 2009/16/EK (Latvijā pārņemta ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība”);
* sankciju sistēmas par Regulas Nr. 2015/757 8. līdz 12. pantā paredzēto monitoringa un ziņošanas pienākumu nepildīšanu izveide un visu vajadzīgos pasākumu, lai nodrošinātu, ka minētās sankcijas tiek piemērotas, veikšanu;
* efektīvu informācijas apmaiņu un efektīvu sadarbību starp valsts iestādēm, kas atbild par atbilstības nodrošināšanu monitoringa un ziņošanas pienākumiem, vai – attiecīgā gadījumā – iestādēm, kam uzticētas sankciju procedūras
* izraidīšanas rīkojuma un lēmuma par ienākšanu ostā lēmuma pieņemšanu un izpildi.

Eiropas Parlamenta un Padomes 2009. gada 23. aprīļa Direktīvā 2009/16/EK par ostas valsts kontroli (pārstrādāta versija) noteiktās inspekcijas saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība” veic Latvijas Jūras administrācijas Kuģošanas drošības inspekcija. Savukārt izraidīšanas rīkojumu un lēmumu par ienākšanu ostā pieņemšanu un izpildi saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība” veic attiecīgi Latvijas Jūras administrācijas Kuģošanas drošības inspekcija un Nacionālo bruņoto spēku Jūras spēku flotiles Krasta apsardzes dienests.Tādējādi Latvijas kompetentajām iestādēm būtu nepieciešams tikai papildus darbs attiecībā uz verificētā emisiju ziņojuma saņemšanu (ziņojums nav jāizvērtē, to veic verificētājs, un ziņojums nav jāpublicē, jo to veiks Eiropas Komisija), kā arī attiecībā uz sankciju sistēmas izveidi un piemērošanu.Eiropa Savienības emisijas kvotu tirdzniecības sistēmas (turpmāk – ES ETS) 3. periods (2013.-2020.g.) sākās 2013. gada 1. janvārī, bet ES ETS no 2012. gada tika iekļautas arī aviācijas darbības. Sākot ar 2012. gadu saskaņā ar ES tiesību aktiem daļa emisijas kvotu operatoriem netiek piešķirtas bez maksas, bet tiek izsolītas kopīgajā ES izsoļu platformā. Šīm emisijas kvotu izsolēm katrai ES dalībvalstij ir noteikts konkrēts emisijas kvotu apjoms, ko tā izsola centralizēti saskaņā ar Eiropas Komisijas Regulu Nr. 1031/2010[[2]](#footnote-3). Ieņēmumu, ko Latvija gūst, izsolot tai piešķirtās emisijas kvotas, izlietojums ir jau noregulēts Likumā, tomēr joprojām nav noteikts šo ieņēmumu uzraudzības mehānisms.Šobrīd Likumā ir noteikts, ka visus maksājumus par ES ETS operatoru vai gaisa kuģu operatoru emisijas kvotu nenodošanu vai nodošanu nepietiekamā apjomā vai noteiktajā termiņā piemērošana ir Valsts vides dienesta (turpmāk – VVD) atbildība. Tomēr attiecībā uz ES ETS gaisa kuģu operatoriem kompetentā iestāde Latvijā ir Civilās aviācijas aģentūra, kas attiecībā uz Latvijas administrācijā esošajiem gaisa kuģu operatoriem ir kompetenta piemērot šo maksājumu par Likumā noteikto pienākumu nodot emisijas kvotas.Šobrīd Latvijas normatīvajā regulējuma nav noteikti Emisijas kvotu izsolīšanas instrumenta uzraudzības nosacījumi, kas būtu iekļaujami Likumā tā attiecīgajā sadaļā, kas regulē visus nosacījumus attiecībā uz emisijas kvotām – Likuma V1 nodaļa. **2.** Ministru kabinets 2014. gadā pieņēma noteikumus, kuru regulējums attiecas uz saimniecisko darbību radīto smaku ierobežojumiem – Ministru kabineta 2014. gada 25. novembra noteikumi Nr. 724 „Noteikumi par piesārņojošās darbības izraisīto smaku noteikšanas metodēm, kā arī kārtību, kādā ierobežo šo smaku izplatīšanos”. Saistībā ar minēto problēmu arī Latvijas Republikas Tiesībsargs savā 2013. gada 28. decembra atzinumā Nr. 6-6/160 pārbaudes lietā Nr. 2012-196-22 par Sarkandaugavas iedzīvotāju tiesībām dzīvot labvēlīgā vidē norādīja, ka nepieciešams regulējums, kas ierobežotu piesārņojošas darbības radītu smaku no ostu terminālu darbībām[[3]](#footnote-4).VARAM pasūtīts LVAFA pētījums „Gaisa piesārņojuma samazināšana no termināļiem un dzelzceļa cisternām” noslēdzās 2013. gadā,kurā citu atziņu starpā par iespējamiem grozījumiem regulējumā kā viens no Latvijā neregulētiem aspektiem iezīmējās emisijas, ko rada kuģu uzpilde ar naftas produktiem un bīstamām ķīmiskām vielām ostu termināļos. Eiropas Komisija 2013. gadā nāca klajā ar priekšlikumu „Par priekšlikumu Eiropas Parlamenta un Padomes direktīvai par dažu atmosfēru piesārņojošo vielu emisiju samazināšanu un Direktīvas 2003/35/EK grozīšanu” (turpmāk – Valsts kopējo emisiju samazināšanas direktīvas priekšlikums), kas cita starpā Latvijai uzliek ambiciozu pienākumu nodrošināt nemetāna gaistošo organisko savienojumu (turpmāk – GOS) emisiju ievērojamu samazinājumu sākot no 2029. gada. Ņemot vērā to, ka tautsaimniecības procesi, tai skaitā ostu termināļu darbības, ir vieni no galvenajiem GOS emisiju avotiem, regulējuma mērķis ir mazināt ostu termināļu radītās emisijas GOS saturošu kravu radīto izgarojumu ierobežošanai.**3.**Ar direktīvu Nr. 2009/30/EK direktīva Nr.98/70/EK tika papildināta ar vairākām paradigmai par klimata pārmaiņu ierobežošanu atbilstošām prasībām, tostarp 7.a pantu „Siltumnīcefekta gāzu emisijas samazināšana”. Šī panta 2. punktā ir noteikts, ka no 2011. gada 1. janvāra piegādātāji katru gadu ziņo par siltumnīcefekta gāzu intensitāti degvielā, kā arī līdz 2020. gada 31. decembrim par 6 % samazina aprites cikla SEG emisiju apjomu, salīdzinot ar noteikto degvielas standartu. Tikai 2015. gadā pēc ilgstošas saskaņošanas ar Direktīvu Nr. 2015/652 visām ES dalībvalstīm ir noteikti vienoti aprēķini un ziņošanas nosacījumi.Līdzšinējās direktīvas Nr. 98/70/EK prasības Latvijas Republikas tiesību aktos ir pārņemtas ar Ministru kabineta 2000. gada 26. septembra noteikumiem Nr. 332 „Noteikumi par benzīna un dīzeļdegvielas atbilstības novērtēšanu”, ar Ministru kabineta 2005. gada 18. oktobra noteikumiem Nr. 772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”, kā arī ar Ministru kabineta 2011. gada 5. jūlija noteikumiem Nr. 545 „Noteikumi par biodegvielu un bioloģisko šķidro kurināmo ilgtspējas kritērijiem, to ieviešanas mehānismu un uzraudzības un kontroles kārtību”. Direktīvas Nr. 98/70/EK 7.a panta prasības, kas šajā direktīvā ir iekļautas ar direktīvu Nr. 2009/30/EK, jo līdz šim nebija noteiktas ziņošanas un emisiju (un to samazinājumu) aprēķinu nosacījumi. Arī direktīvas Nr. 2015/652 prasības Latvijas Republikas tiesību aktos šobrīd nav pārņemtas. Likumprojekts izstrādāts ar mērķi:**1.**Likuma tvērums tiek paplašināts ar nosacījumiem attiecībā uz jūras transporta oglekļa dioksīda (CO2) emisiju monitoringu un ziņošanu, kas jāveic Regulas Nr. 2015/757 3.panta „d” punktā ir definētajam uzņēmumam, kā arī attiecībā uz verifikācijas un akreditācijas nosacījumiem, kas tiek piemēroti jūras transporta oglekļa dioksīda (CO2) emisiju monitoringa plānu un ziņojumu verifikācijai un verifikācijas veicēju akreditēšanai. Regulas Nr. 2015/757 3.panta „d” punktā ir definēts uzņēmums, uz kuru attiecas nosacījumi par jūras transporta oglekļa dioksīda emisiju monitoringu, ziņošanu un verifikāciju – „**uzņēmums** ir kuģa īpašnieks vai jebkura cita organizācija vai persona, piemēram, pārvaldnieks vai bezapkalpes kuģa fraktētājs, kas no kuģa īpašnieka pārņēmis atbildību par kuģa darbību”. Līdz ar to likumprojektā iekļautās normas ir attiecināmas uz šo regulas Nr. 2015/757 3. panta „d” punktā definēto uzņēmumu (fiziska vai juridiska persona, kura veic kādu no darbībām ar kuģiem ar bruto tonnāžu virs 5 000 t izņemot karakuģiem, jūras spēku palīgkuģiem, zvejas un zivju apstrādes kuģiem, vienkāršas konstrukcijas koka kuģiem, kuģiem, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģiem). Regulas Nr. 2015/757 2.pantā ir noteikts, ka šī regula tiek piemērota kuģiem ar bruto tonnāžu virs 5 000 t attiecībā uz CO2 emisijām, kas radušās minēto kuģu reisos no to pēdējās ienākšanas ostas uz dalībvalsts jurisdikcijā esošu ienākšanas ostu, reisos no dalībvalsts jurisdikcijā esošas ienākšanas ostas uz nākamo ienākšanas ostu, kā arī dalībvalsts jurisdikcijā esošās ienākšanas ostās, bet šo regulu nepiemēro karakuģiem, jūras spēku palīgkuģiem, zvejas un zivju apstrādes kuģiem, vienkāršas konstrukcijas koka kuģiem, kuģiem, kuru kustību nenodrošina mehāniski līdzekļi, vai nekomerciāli izmantotiem valsts dienesta kuģiem.Regulā Nr. 2015/757 ir noteiktas vairākas regulas Nr. 2015/757 3. panta „d” punktā ir definētā uzņēmuma rīcības brīvības, kā arī tajā ir noteikti nosacījumi attiecībā uz sankcijām – izraidīšanas rīkojums un liegums ienākt ostā, attiecībā uz informācijas apmaiņu. Sankciju piemērošanas sistēma un procedūras – sankciju piemērošanas iestādes, sankciju izpildes un kontroles iestādes, kā arī informācijas apmaiņas procedūras ir jāizstrādā valstij. Atbilstoši Regulas Nr. 2015/757 prasībām ir nepieciešams noteikt Latvijā par tās nosacījumu izpildes kontroli atbildīgo iestādi.Ar grozījumiem Likumā tiks izveidota Emisijas kvotu izsolīšanas instrumenta konsultatīvā padome, tiks izstrādāti tās darbības galvenie nosacījumi un tiks dots deleģējums padomes nolikuma izstrādei. Emisijas kvotu izsolīšanas instrumenta konsultatīvā padomes darbu nodrošinās VARAM, veicot sekretariāta funkcijas (uzaicinās biedrības un nodibinājumus deleģēt pārstāvjus dalībai padomē, informēs par padomes sēdes norises vietu un laiku, apkopos priekšlikumus par sēdē izskatāmiem jautājumiem un dokumentiem, un nosūtīs padomes locekļiem sēdes darba kārtību un izskatāmos dokumentus utml.). Šie nosacījumi ir iekļauti Likuma V1 nodaļas 32.6 pantā, aizstājot tajā izteiktos nosacījumus attiecībā uz nepārvaramu varu. No 2013. gada emisijas kvotu piešķiršanai ir noteikti harmonizēti ES līmeņa nosacījumi – Eiropas Komisijas Lēmums Nr. 2011/278/ES[[4]](#footnote-5). Saskaņā ar šo ES tiesību aktu Latvija papildus emisijas kvotas nevienam operatoram nevar piešķirt, pamatojoties uz nepārvaramu varu. Likuma 32.6 panta pirmajā daļā ir noteikts, ka šis nosacījums attiecas uz „likuma 24. panta piektās daļas 1. punktā minēto periodu”, kas ir „1) pirmais periods — no 2005. gada 1. janvāra līdz 2007. gada 31. decembrim;”. Līdz ar to ir secināms, ka šībrīžējā Likuma 32.6pants ir zaudējis aktualitāti, un tāpēc tajā iekļautos nosacījumus var aizstāt ar aktuālajiem emisijas kvotu nosacījumiem.Praksē ir konstatēts, ka nepieciešams sakārtot situāciju ar SEG emisiju atļauju atcelšanu, jo nav adekvāta šī brīža situācija, ka atļauja tiek atcelta gada beigās, nevis ar lēmuma pieņemšanas brīdi.Ņemot vērā to, ka Civilās aviācijas aģentūra ir kompetentā iestāde attiecībā uz gaisa kuģu operatoru ES emisijas kvotu tirdzniecības sistēmas nosacījumu izpildi, ir nepieciešams Likumā noteikt, ka maksājumu par emisijas kvotu nenodošanu vai nodošanu nepietiekamā apjomā gaisa kuģu operatoriem piemēro tieši Civilās aviācijas aģentūra, kurai šādas tiesības ir dotas (tiesības piemērot maksājumus vai naudas sodus).**2.**Likumā jānodrošina regulējums, kura mērķis ir noteikt prasību ostu termināliem, kas savā darbībā veic naftas produktu vai bīstamu ķīmisku vielu pārkraušanu, ieviest tehnoloģijas (izgarojumu kontroles sistēmas – piemēram, tvaiku savākšanas, tvaiku utilizēšanas, u.c. iekārtas), kas uztvertu tās emisijas, kas veidojas iepriekš minētos produktus iekraujot kuģos. Tādējādi tiks īstenoti tehniski risinājumi Latvijas ostās, kas nodrošinātu:1. gaisu piesārņojošo vielu emisiju samazināšanu. Tai skaitā, lai nodrošinātu Valsts kopējo emisiju samazināšanas direktīvas priekšlikums) Latvijai izvirzīto nosacījumu nodrošināt GOS emisiju ievērojamu samazinājumu sākot no 2029. gada, kā arī starptautiskā līmenī – Ženēvas konvencijas „Par robežšķērsojošā gaisa piesārņojuma samazināšanu” Gēteborgas protokola „Par paskābināšanās, eitrofikācijas un piezemes ozona līmeņa samazināšanu”” prasību izpildi;
2. ierobežotu smaku traucējumus ostu termināļu tuvumā esošajā dzīvojamā apbūvē;
3. radītu iespēju ostas operatoram, izmantojot tehniskus risinājumus, mazināt zudumus kravu pārkraušanas darbībās;
4. stiprinātu Starptautiskās konvencijas par kuģu izraisītā piesārņojuma novēršanu (MARPOL) konvencijas VI pielikuma 15. noteikuma par gaistošajiem organiskajiem savienojumiem prasību īstenošanu;
5. Ministru kabineta 2014. gada 25. novembra sēdes protokollēmuma (prot. Nr. 66 25.§) dotā uzdevuma izpildi, lai samazinātu smakas, ko darbībā rada ostu termināli.

Likumprojekts arī nosaka, ka vietējai pašvaldībai ir tiesības izdot saistošos noteikumus, kuros var tikt noteiktas stingrākas prasības un kārtība piesārņojošās darbības operatoriem (ostu termināļiem) attiecībā uz izgarojumu emisijas kontroles sistēmu uzstādīšanas nepieciešamību, darbību un darbības monitoringu. Vietējā pašvaldība saistošajos noteikumos var arī paredzēt administratīvo atbildību par iepriekš minētās prasības nepildīšanu.**3.** Ar likumprojektu ir nodrošināts tiesiskais pamats direktīvas Nr. 98/70/EK 7.a panta un direktīvas Nr. 2015/652 noteikto prasību pārņemšanai, tai skaitā likumā ,,Par piesārņojumu” atrunājot regulējuma pārņemšanai nepieciešamās definīcijas, nosakot degvielas piegādātājam pienākumu nodrošināt SEG emisiju samazinājumu un ziņot datus, paredzot sankcijas par aprites cikla SEG emisiju samazinājuma neizpildi, kā arī paredzot deleģējumu Ministru kabinetam izdot attiecīgus noteikumus, kuros tiktu pārņemta direktīvā Nr. 2015/652 noteiktā siltumnīcefekta gāzu intensitātes aprēķinu metode un mehānismi attiecināma siltumnīcefekta gāzu samazinājuma sasniegšanai. Tādējādi tiks stimulēta SEG emisiju samazināšana, veicinot degvielas piegādātāju rīcības, ar kurām nodrošina augšposma emisiju samazinājumu.Pēc Veselības ministrijas priekšlikuma likumprojektā precizēta norma, kas attiecināma uz trokšņa fona līmeņa apzināšanu un attiecīgas informācijas sniegšanu piesārņojošas darbības A vai B kategorijas atļaujas pieteikšanas iesniegumā.Ņemot vērā Veselības inspekcijas līdzšinējo pieredzi trokšņa sūdzību izskatīšanā, tai skaitā par troksni, ko rada iekārtu darbība, un ierobežotās iespējas kompleksai problēmas risināšanai, nepieciešams jau sākotnēji apzināt trokšņa fona līmeni, plānojot iekārtu darbību. |
| 3. | Projekta izstrādē iesaistītās institūcijas | Likumprojekta izstrādē tika iesaistītas šādas institūcijas: 1. attiecībā uz klimata politikas (SEG emisiju) jautājumiem: Vides aizsardzības un reģionālās attīstības ministrija, kas sagatavoja likumprojektu, VVD, Ekonomikas ministrija un Satiksmes ministrija.
2. attiecībā uz ostu termināļu radīto emisiju samazināšanu: Vides aizsardzības un reģionālās attīstības ministrija, vides institūcijas (VVD, Vides pārraudzības valsts birojs), brīvostu pārvaldes (Rīgas brīvosta, Ventspils brīvosta), ostu termināļu operatori, eksperti.

Likumprojekta izstrādē netika organizēta darba grupa. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmē vai var ietekmēt:**1.** klimata pārmaiņu aspektu ietekme likumprojekta tvērumā skar:* Regulas Nr. 2015/757 3. panta „d” punktā definēto uzņēmumu, kas veic Regulā Nr. 2015/757 noteiktās darbības – attiecībā uz pienākumu veikt jūras transporta oglekļa dioksīda emisiju monitoringu, ziņošanu un verifikāciju;
* VARAM un valsts akciju sabiedrībai „Latvijas Jūras administrācija” (turpmāk – Latvijas Jūras administrācija) – attiecībā uz Regulā Nr. 2015/757 kuģiem noteikto prasību izpildes uzraudzīšanu un kontroli savas kompetences ietvaros;
* Civilās aviācijas aģentūru – attiecībā uz maksājuma par emisijas kvotu nenodošanas vai nodošanas nepietiekamā apjomā piemērošanu;
* Ministrijas un nevalstiskās organizācijas – attiecībā uz Emisijas kvotu izsolīšanas instrumenta konsultatīvās padomes izveidi un nepieciešamību tajā piedalīties.

**2.**ostu termināļu nosacījumi likumprojekta tvērumā skar:Brīvostu pārvaldes un ostu termināļu operatorus – attiecībā uz izgarojumu emisijas kontroles sistēmas uzstādīšanu, lai ierobežotu GOS emisiju ostu termināļos, kas rodas veicot naftas produktu un bīstamu ķīmisku vielu kravu iekraušanu tankkuģos.Atbilstoši VVD sniegtajai informācijai likumprojekta normas skars: * Rīgas brīvostu un četrus ostas operatorus (SIA „Neste Latvija, SIA „Circle K Latvia”, SIA „Woodison Terminal”, SIA „Pars Terminal”;
* Ventspils brīvostu un sešus ostas operatorus (SIA „Ventspils nafta” termināls, SIA „Ventall Termināls”, SIA „Vars”, SIA „Ventamonjaks”, SIA „VL Bunkerings”, SIA “Naftimpeks”). Norādāms, ka Ventspilī trijiem no termināliem, kuru darbību ar likumprojektu paredzētais regulējums skars jau uz šo brīdi ir uzstādītas emisiju izgarojumu savākšanas sistēmas (SIA „Ventall Termināls”, SIA „Vars”, SIA „Ventamonjaks”). Norādāms, ka Ventspilī trijiem no termināliem, kuru darbību likumprojekta regulējums skars jau uz šo brīdi ir iespēja izmantot SIA „Ventamonjaks” teritorijā uzstādīto emisiju izgarojumu savākšanas sistēmu (SIA „Ventall Termināls”, SIA „Vars”, SIA „Ventamonjaks”). Norādāms, ka Ventspilī trijiem no termināliem, kuru darbību likumprojekta regulējums skars, jau uz šo brīdi ir iespēja izmantot SIA „Ventamonjaks” teritorijā uzstādīto emisiju izgarojumu savākšanas sistēmu (SIA „Ventall Termināls”, SIA „Vars”, SIA „Ventamonjaks”).

**3.** aprites cikla SEG emisiju samazināšanas nosacījumi likumprojekta tvērumā skar:Likumprojekta tiesiskais regulējums attiecībā uz aprites cikla SEG emisiju samazināšanu no degvielas, ko izmanto autotransportā vistiešāk ietekmēs personas, kuras atbildīgas par degvielas pārvietošanu caur akcīzes nodokļa maksāšanas vietu, t.i. personas, kuras ir saņēmušas speciālās atļaujas (licences) darbībām ar akcīzes precēm, galvenokārt komersanti, apmēram 45 juridiskās personas, kuras ikdienā un tautsaimniecības darba procesa nodrošināšanai piegādā naftas produktus.Ekonomikas ministriju attiecībā uz jaunu pienākumu nodrošināt un uzraudzīt degvielas piegādātāju pienākuma izpildi samazināt piegādātās degvielas aprites cikla SEG emisiju apjomu, kā arī apkopot degvielas piegādātāju iesniegtos ikgadējos ziņojumus un sagatavot un Eiropas Komisijai iesniegt ikgadējo ziņojumu par direktīvas Nr. 2009/30/EK un direktīvas Nr. 2015/652 prasību izpildi |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskā regulējuma paredzamā ietekme uz administratīvo slogu:*Likumprojektā definētajai kuģošanas sabiedrībai operatoriem un verificētājam*Kuģošanas sabiedrībām pienākumi un atbildība ir noteikta ar Regulu Nr. 2015/757. Likumprojekts jaunus pienākumus un atbildību šīs sabiedrībām neparedz.Kuģošanas sabiedrībām līdz 2017. gada 31. augustam ir jāsagatavo un savam izvēlētajam akreditētajam verificētājam jāiesniedz jūras kuģu, kas atbilst Regulas Nr. 2015/757 tvērumam, veikto darbību un tajās radīto CO2 emisiju monitoringa plānu.*Likumprojektā definētajam degvielas piegādātājam*Degvielas piegādātājiem noteikti pienākumi attiecībā uz aprites cikla SEG emisiju samazināšanu un datu ziņošanu. Degvielas piegādātājiem sākot ar 2018. gadu būs jāziņo par siltumnīcefekta gāzu emisiju samazinājumu un no 2020. gada jānodrošina šo samazinājumu vismaz 6 % apmērā.*Civilās aviācijas aģentūrai*Likumprojekts paredz nosacījumu, ka maksājumu (soda sankcija) par ES ETS gaisa kuģu operatoru emisijas kvotu nenodošanu vai nodošanu nepietiekamā apjomā vai nenodošanu noteiktajā termiņā turpmāk piemēros Civilās aviācijas aģentūra, kas ir kompetentā iestāde par ES ETS gaisa kuģu operatoru ES ETS nosacījumu izpildes nodrošināšanu un uzraudzību.Līdz šim šādi maksājumi nav tikuši piemēroti, un ES ETS darbībā iesaistītās institūcijas veic visas nepieciešamās darbības, lai nodrošinātu to, ka ES ETS operatori un gaisa kuģu operatori veic savus pienākumus noteiktā apjomā un termiņā. Līdz ar to nav prognozējams administratīvā sloga palielinājums šī likumprojektā iekļautā nosacījuma dēļ.*Latvijas Jūras administrācijai un VARAM*Ir paredzams, ka Latvijas Jūras administrācijai un VARAM palielināsies administratīvais slogs, jo šīs iestādes tiek noteiktas kā kompetentās iestādes atbilstoši Regulas Nr. 2015/757 prasībām. Administratīvais slogs Latvijas Jūras administrācijai palielināsies tieši Kuģošanas drošības inspekcijai, kas būs kompetentā iestāde jūras kuģu atbilstības pārbaudei saskaņā ar Regulu Nr. 2015/757.Ir paredzams, ka VARAM ir atbildīgā iestāde par likumdošanas bāzes izstrādi, savukārt Latvijas Jūras administrācijas Kuģošanas drošības inspekcija veiks regulā noteiktās inspekcijas. Šie nosacījumi savukārt tiks izteikti pakārtotajā tiesību aktā, kuram deleģējums paredzēts ar likumprojekta 14. pantā izteiktā Likuma jaunā 45.1 panta trešās daļas 2. punktā. *Ostu pārvaldēm un ostu termināļu operatoriem*, kas pārkrauj naftas produktus un bīstamas ķīmiskas vielas līdz 2022. gadam jānodrošina emisiju izgarojumu sistēmu nodrošināšana. *Ekonomikas ministrijai*Ministru kabineta noteikumu izstrāde, no degvielas piegādātājiem saņemto datu apkopošana un ziņošana Eiropas Komisijai, kā arī, iespējams, sankciju administrēšana par uzliktā pienākuma attiecībā uz aprites cikla SEG emisiju samazināšanas pienākuma neizpildi perioda beigās tiks veikta Ekonomikas ministrijas resursu ietvaros.Likumprojekta tiesiskā regulējuma ietekme uz uzņēmējdarbības vidi*Likumprojektā definētajām kuģošanas sabiedrībām*Kuģošanas sabiedrību pienākumi un atbildība ir noteikta ar Regulu Nr. 205/757. Likumprojekts pats par sevi jaunus pienākumus un atbildību šīm kuģošanas sabiedrībām nenoteic.Nav paredzama būtiska ietekme uz uzņēmējdarbības vidi, jo atbilstoši Regulai Nr. 2015/757 kuģošanas sabiedrībām būs jāveic tikai viņu īpašumā esošo jūras kuģu radīto CO2 emisiju monitoringu un ziņošanu par to, bet nebūs obligāti uzlikts par pienākumu veikt kādas CO2 emisiju samazināšanas vai ierobežošanas darbības.*Ostu pārvaldēm un ostu termināļu operatoriem*, kas pārkrauj naftas produktus un bīstamas ķīmiskas vielas, līdz 2022. gadam jānodrošina emisiju izgarojumu sistēmu nodrošināšana. Atbilstoši šīs anotācijas sadaļas 1. punktam prasība attiecībā uz emisiju izgarojumu sistēmu norosināšanu jāveic kopumā astoņos termināļos no kuriem trijos jau šobrīd ir uzstādītas emisiju izgarojumu savākšanas iekārtas.*Likumprojektā definētajam degvielas piegādātājam*Likumprojekta tiesiskais regulējums uzliek pienākumu degvielas piegādātājam līdz 2020. gadam veikt uzlabojumus vai papildu pasākumus aprites cikla SEG emisiju samazināšanai par 6 % salīdzinājumā ar 2011. gadu pret degvielas pamatstandartu. Šis SEG emisiju samazinājums ir jāveic visā aprites ciklā (ne tikai Latvijas teritorijā).Degvielas piegādātājiem paredzamas būtiskākās izmaksas saistībā ar aprites cikla SEG emisiju samazināšanu par 6 % salīdzinājumā ar 2011. gadu, kas iespējams sadārdzinās degvielas, kurināma un produkcijas cenu tautsaimniecībā un kuru būtībā sedz gala patērētājs.Ministru kabineta 2016. gada 24. maija noteikumu Nr. 319 „Darbības programmas „Izaugsme un nodarbinātība” 6.1.1. specifiskā atbalsta mērķa „Palielināt lielo ostu drošības līmeni un uzlabot transporta tīkla mobilitāti” nosacījumi atbilstoši III. nodaļas ‑ Atbalstāmās darbības un izmaksas ‑ virzīti arī uz ES fondu finansējuma pieejamību darbībām, kas attiecas uz *,,16.4. ar ugunsdzēsības un vides aizsardzības prasību ievērošanu saistīto iekārtu iegāde un infrastruktūras būvniecība”.*Likumprojekta ietekme uz Nacionālā attīstības plāna rādītājiem, mikro vai makro līmenīLikumprojekts nodrošinās Latvijas Nacionālā attīstības plāna 2014.-2020. gadam mērķa [120] un [199] izpildi. |
| 3.  | Administratīvo izmaksu monetārs novērtējums | Šobrīd netiek paredzēta likumprojektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo **2017.**gadu | izmaiņas, salīdzinot ar **2017.**gadu | izmaiņas, salīdzinot ar kārtējo **2017.**gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 |  |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā Ekonomikas ministrijas priekšlikumus (un iebildumus), ka VVD varētu tikt noteikts kā kompetentā iestāde attiecībā uz likumprojektā iekļautajiem nosacījumiem aprites cikla SEG emisiju samazināšanai, VARAM sadarbībā ar VVD ir aprēķinājis šo nosacījumu iespējamo finansiālo ietekmi uz VVD.1. Papildus darbinieka pusslodzes amata vietas aprēķins:Papildus darba apjoms ministrijām sastāv no šādiem galvenajiem ikgadējiem uzdevumiem: 1. ikgadējo ziņojumu no degvielas piegādātājiem (šobrīd degvielas piegādātāju daudzums Latvijā nepārsniedz 70) saņemšana, izvērtēšana un apkopošana;
2. informācijas apkopošana par tiem degvielas piegādātājiem, kuri ziņojumus nav iesnieguši un administratīvā pārkāpumu procesa izpilde attiecībā uz šiem degvielas piegādātājiem;
3. ziņojuma Eiropas Komisijai sagatavošana, saskaņošana un iesniegšana Eiropas Komisijā, izmantojot Eiropas Vides aģentūras Reportnet rīkus;

Šo darbu veikšanai VVD būs nepieciešami vismaz 5 mēneši ikgadēji. Līdz ar to ir secināms, ka VVD šī papildus pienākuma izpildei ir nepieciešama papildu darbinieka amata vieta 0,5 slodzes apmērā.2. Papildus darbinieka amata vietas slodzes aprēķins VVD (2021. gads):2021.gadā VVD būs nepieciešams izvērtēt, vai visi degvielas piegādātāji ir nodrošinājuši tiem uzlikto pienākumu nodrošināt degvielas piegādes aprites cikla SEG emisiju samazinājumu par 6 %, salīdzinot ar konkrētās degvielas aprites cikla SEG emisiju standartlielumu.Ja kāds konkrēts degvielas piegādātājs šo pienākumu nebūs izpildījis, tad VVD būs jāuzsāk administratīvā pārkāpuma process un jānosaka un jāpiemēro administratīvais sods konkrētajam degvielas piegādātājam.3. Papildu amata vietas (slodzes) izmaksu aprēķinsAprēķiniem tiek izmantoti dati par 1 slodzes izmaksām VVD.Finansējums paredzēts:***1 amata vietas atlīdzības izdevumiem*** *(10. amatu saime un 10.mēnešalgu līmenis)* ***24 186 euro****, t.sk mēnešalgai 1287 euro x 12  = 15 444 euro, piemaksas 10 % no algas – 1544 euro; prēmijas, naudas balvas 10 % no algas – 1544 euro; sociālās garantijas 5 % no algas – 772 euro; darba devēja sociālais nodoklis – 4554 euro (23,59 % no atalgojuma un sociālajām garantijām); veselības apdrošināšana 327 euro.* ***darba vietas iekārtošanai 1 600 euro*** *uz vienu amata vietu (datortehnika, programmatūra, darba vietas mēbeļu komplekts) t.sk. Datora iegāde 800 euro, monitors 200 euro, darba galds 285 euro, darba krēsls 185 euro, dokumentu skapis 230 euro.****darba vietas uzturēšanai 3 458 euro gadā*** *uz vienu amata vietu: sakaru pakalpojumi 181 euro,  izdevumi par komunālajiem pakalpojumiem 340 euro, citas administratīvās izmaksas 67 euro,  remonta darbi un iestāžu uzturēšanas pakalpojumi 120 euro, informācijas tehnoloģijas pakalpojumi 284 euro, ēku, telpu īre un noma 1200 euro, biroja preces un inventārs 1169 euro,  kārtējā remonta un iestāžu uzturēšanas materiāli 97 euro.*Izmaksas vienas pilnas slodzes amata vietas izveidei ir 29 147 *euro*. Saskaņā ar Ekonomikas ministrijas sniegto informāciju un VVD aprēķiniem minēto darba pienākumu pildīšanai būs nepieciešama papildu pusslodzes darbinieka amata vieta jau 2017. gadā. Līdz ar to izmaksas papildupusslodzes darbinieka amata vietas izveidei VVD 2017. gadā būs **15 873** *euro*.Izmaksas turpmākajos gados, samazināsies, ņemot vērā, ka darba vietas iekārtošanas izmaksas ir vienreizējas. 2018.-2020. gadā izmaksas papildu pusslodzes darbinieka amata vietas uzturēšanai ir **14 273** *euro*.Tā kā ar likumprojektu noteiktais regulējums un tā īstenošana attiecas jau uz 2017. gadu, tad izmaksas no valsts budžeta attiecināmas sākot jau no 2017. gada.**Tā kā nav paredzama papildus finansējuma piešķiršana VVD gan kārtējā gada valsts budžeta ietvaros, gan turpmākajiem gadiem, un iepriekšminētais finansējuma apjoms VVD nav pieejams, VARAM nevar ņemt vērā Ekonomikas ministrijas priekšlikumus (un iebildumus) par papildus pienākumu noteikšanu VVD.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts ir virzāms izskatīšanai Ministru kabinetā vienlaikus un skatāms kopā ar likumprojektu „Grozījumi Administratīvo pārkāpumu kodeksā”.Regulas Nr. 2015/757 20. pants noteic, ka ES dalībvalstis „izveido sankciju sistēmu par 8. līdz 12. pantā paredzēto monitoringa un ziņošanas pienākumu nepildīšanu un veic visus vajadzīgos pasākumus, lai nodrošinātu, ka minētās sankcijas tiek piemērotas. Paredzētās sankcijas ir iedarbīgas, samērīgas un atturošas. Dalībvalstis minētos noteikumus paziņo Komisijai līdz 2017. gada 1. jūlijam, kā arī bez kavēšanās paziņo Komisijai par jebkādiem turpmākiem grozījumiem”.Lai izpildītu minētos regulas Nr. 2015/757 nosacījumus VARAM ir izstrādājis, un 2016. gada 27. oktobra Valsts sekretāru sanāksmē ir izsludināts likumprojekts „Grozījumi Administratīvo pārkāpumu kodeksā” (VSS-1014). Ar šo likumprojektu tiek noteikts, ka kuģošanas sabiedrībām par monitoringa plāna neiesniegšanu verificētājam, par emisiju ziņojuma neiesniegšanu vai datu sagrozīšanu tiek piemērots administratīvais sods – brīdinājums vai naudas sods.Likumprojektā „Grozījumi Administratīvo pārkāpumu kodeksā” ir noteikts, ka administratīvos protokolus attiecībā uz kuģošanas sabiedrību par oglekļa dioksīda emisiju monitoringa datu slēpšanu vai sagrozīšanu, kā arī par ikgadējā verificētā emisiju ziņojuma neiesniegšanu Latvijas Jūras administrācijai vai tā datu sagrozīšanu sastāda Latvijas Jūras administrācija, savukārt izskatīs administratīvo pārkāpumu lietas un uzliks administratīvos sodus kuģošanas sabiedrībām Nacionālo bruņoto spēku Jūras spēku flotiles Krasta apsardzes dienests.Direktīvas Nr. 2015/652 6. pants noteic, ka dalībvalstis ,,pieņem noteikumus par sankcijām, ko piemēro par to valsts noteikumu pārkāpumiem, kuri pieņemti saskaņā ar šo direktīvu, un veic visus vajadzīgos pasākumus minēto noteikumu īstenošanas nodrošināšanai. Paredzētajām sankcijām jābūt iedarbīgām, samērīgām un atturošām”.Lai transponētu direktīvas Nr. 2015/652 prasības VARAM izstrādātajā un 2016. gada 27. oktobra Valsts sekretāru sanāksmē ir izsludinātajā likumprojektā „Grozījumi Administratīvo pārkāpumu kodeksā” (VSS-1014), pamatojoties uz Ekonomikas ministrijas iesniegto atzinumu, ir iekļāvis arī nosacījumus attiecībā uz degvielas piegādātāju administratīvo atbildību par ikgadējā ziņojuma par degvielas un enerģijas daudzumu un siltumnīcefekta gāzu intensitāti neiesniegšanu Ekonomikas ministrijai. Ar šo likumprojektu tiek noteikts, ka degvielas piegādātājiem par šī pienākuma nepildīšanu tiek piemērots administratīvais sods – brīdinājums vai naudas sods.Likumprojektā „Grozījumi Administratīvo pārkāpumu kodeksā” ir noteikts, ka administratīvās lietas izskata un administratīvos sodus uzliek Valsts ieņēmumu dienests. Likumprojektā ir iekļauts deleģējums izstrādāt šādus Ministru kabineta noteikumus:**1)** spēkā esošu Ministru kabineta noteikumu grozījumus – Ministru kabineta 2010. gada 21. decembra noteikumi Nr. 1164 „Ostas valsts kontroles kārtība” – ir nepieciešams tajos iekļaut noteiktās kontroles un sankciju darbības, lai nodrošinātu, ka kuģošanas sabiedrības pilda regulā Nr. 2015/757 noteiktās prasības.Saskaņā ar starpministriju vienošanos grozījumus Ministru kabineta 2010. gada 21. decembra noteikumos Nr. 1164 „Ostas valsts kontroles kārtība” izstrādās Satiksmes ministrija. Šajos noteikumos ir plānots iekļaut tikai nosacījumus attiecībā uz Regulas Nr. 2015/757 20. panta 3. punktu – izraidīšanas rīkojuma vai lēmuma par ienākšanas aizliegumu pieņemšana (administratīvo aktu pieņemtu Latvijas Jūras administrācijas Kuģošanas drošības inspekcija, savukārt izpildi nodrošinātu Nacionālo bruņoto spēku Jūras spēku flotiles Krasta apsardzes dienests), apstrīdēšana vai pārstrīdēšana. Tiktu arī noteikts, ka Latvijas Jūras administrācijas Kuģošanas drošības inspekcijas ostas valsts kontroles inspektors katrā sākotnējā inspekcijā pārbauda, vai uz konkrētā kuģa atrodas Regulas Nr. 2015/757 17. pantā minētais atbilstības dokuments (Regulas Nr. 2015/757 18. pantā ir noteikts pienākums uz kuģa turēt derīgu atbilstības dokumentu). Šādas inspekcijas veikšanu nosaka Regulas Nr. 2015/757 19. panta 2. punkts.Visi nosacījumi attiecībā uz oglekļa dioksīda monitoringu un ziņošanu ir noteikti Regulā Nr. 2015/757, kā arī regulas ietvaros izdotajās īstenošanas regulās un deleģēšanas regulās.**2)** deleģējums Ministru kabinetam izdot noteikumus par to, kā tiek sagatavots, pārbaudīts un iesniegts ikgadējais emisiju ziņojums, kā arī tiek akreditēts pārbaudes veicējs; Šo Ministru kabineta noteikumu projektu izstrādās VARAM, ņemot vērā Regulas Nr. 2015/757 prasības, kā arī uz Regulas Nr. 2015/757 pamata izdotās īstenošanas un deleģēšanas regulas prasības. Ņemot vērā, ka galvenie nosacījumi ir izteikti regulās, tad šajos Ministru kabineta noteikumos būs nepieciešams tikai noteikt veidlapu publicēšanas kārtību, verificētāja akreditācijas kompetento iestādi, kā arī pārējos nosacījumus, ja to izteikšana Latvijas normatīvajos aktos būs nepieciešama;**3)** deleģējums Ministru kabinetam izdot noteikumus, lai noteiktu Emisijas kvotu izsolīšanas instrumenta konsultatīvās padomes nolikumu;Šo Ministru kabineta noteikumu projektu izstrādās VARAM.**4)** deleģējums Ministru kabinetam izdot noteikumus, ar kuriem tiks pilnībā pārņemti Direktīvas Nr. 98/70/EK 7.a panta nosacījumi, kā arī tiks pārņemti Direktīvas Nr. 2015/652 prasības par:1) aprēķina metodēm, tostarp aprites cikla siltumnīcefekta gāzu emisijām un to samazinājumam, un augšposma emisiju samazinājumam un to ietekmējošiem parametriem;2) attiecināmām metodēm samazinājuma panākšanai;3) datu ziņošanu kārtību attiecībā uz degvielu t.s. uz biodegvielu, un enerģijas aprites cikla siltumnīcefekta gāzu intensitāti;4) degvielas piegādātāju ikgadējo ziņojumu veidlapas un ziņojumu pārbaudes kārtību, kā arī informācijas aprites kārtību;5) Eiropas Komisijai iesniedzamo ziņojumu sagatavošanas un iesniegšanas kārtību. Šajos Ministru kabineta noteikumu projektos tiks noteikta arī kārtība, kādā Ekonomikas ministrija informēs Valsts ieņēmumu dienestu par tiem degvielas piegādātājiem, kas nav iesnieguši noteikto informāciju Ekonomikas ministrijai.Šos Ministru kabineta noteikumu projektus izstrādās Ekonomikas ministrija. |
| 2. | Atbildīgā institūcija | VARAM, Satiksmes ministrija, Ekonomikas ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts sagatavots, ievērojot šādu Eiropas Savienības tiesību aktu:* Eiropas Parlamenta un Padomes 2015. gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK.
* Eiropas Parlamenta un Padomes 2009. gada 23. aprīļa Direktīva Nr.2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK.
 |
| 2. | Citas starptautiskās saistības | Eiropas Padomes Cilvēka tiesību un pamatbrīvību aizsardzības konvencijas 2. pants. |
| 3. | Cita informācija | Nav |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2015. gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 4. panta 1. punkts | Likumprojekta 14. pantā izteiktā Likuma „Par piesārņojumu” 45.1 panta pirmā daļa |  |  |
| 11. panta 1. punkts | Likumprojekta 14. pantā izteiktā Likuma „Par piesārņojumu” 45.1 panta otrā daļa |  |  |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2009. gada 23. aprīļa Direktīva Nr. 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK.** |
| A | B | C | D |
| 2. punktā izteiktais direktīvas Nr. 98/70/EK 2.panta 6., 7., 8. punkts | Likumprojekta 2. pantā izteiktais Likuma 1. panta 22., 24., 26. punkts |  |  |
| 5. punktā izteiktais direktīvas Nr. 98/70/EK 7.a panta 1. punkts | Likumprojekta 16. pantā izteiktā Likuma 55. panta trešā daļa.Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 16. pantā izteiktajā Likuma 55. panta piektajā daļā. |  |  |
| 5. punktā izteiktais direktīvas Nr. 98/70/EK 7.a panta 2. punkts | Likumprojekta 16. pantā izteiktā likuma 55. panta pirmā daļaTiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 16. pantā izteiktajā Likuma 55. panta piektajā daļā. |  |  |
| 5. punktā izteiktais direktīvas Nr. 98/70/EK 7.a panta 3. punkts | Tiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 16. pantā izteiktajā Likuma 55. panta piektajā daļā. |  |  |
| 5. punktā izteiktais direktīvas Nr.98/70/EK 7.a panta 4. punkts | Likumprojekta 16. punktā izteiktā Likuma 55. panta otrā daļaTiks pārņemts, pieņemot Ministru kabineta noteikumus, kuriem deleģējums ir iekļauts likumprojekta 16. pantā izteiktajā Likuma 55. panta piektajā daļā. |  |  |
| 5. punktā izteiktais direktīvas Nr. 98/70/EK 7.a panta 5. punkts | Neattiecas uz Latviju |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ?  | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar. |
| Cita informācija | Lai nodrošinātu pilnīgu Regulas Nr. 2015/757 piemērošanu, Satiksmes ministrija izstrādās grozījumus Ministru kabineta 2010. gada 21. decembra noteikumos Nr. 1164 „Ostas valsts kontroles kārtība”. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Eiropas Padomes Cilvēka tiesību un pamatbrīvību aizsardzības konvencijas 2. pants. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē.Likumprojekts tika publicēts VARAM tīmekļa vietnē 2016. gada 13. septembrī. |
| 2. | Sabiedrības līdzdalība projekta izstrādē | Likumprojekts publicēts Vides aizsardzības un reģionālās attīstības tīmekļa vietnē 2016.gada 13. septembrī. |
| 3. | Sabiedrības līdzdalības rezultāti | Sabiedrības pārstāvju viedokļi vai komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM – normatīvās bāzes pilnveide, t.s. attiecībā uz Ministru kabineta noteikumu projektu izstrādi, kuriem sniegts deleģējums ar likumprojektu (likumprojekta 11. pantā izteiktā Likuma ,,Par piesārņojumu” 32.6 panta septītā daļa, likumprojekta 14. pantā izteiktā Likuma ,,Par piesārņojumu” 45.1 panta trešās daļas 1. punkts).VVDSatiksmes ministrija – normatīvās bāzes pilnveide attiecībā uz Ministru kabineta noteikumu projektu izstrādi, kuriem sniegts deleģējums ar likumprojektu (likumprojekta 14. pantā izteiktā Likuma ,,Par piesārņojumu” 45.1 panta trešās daļas 2. punkts – tiks izstrādāti grozījumi Ministru kabineta 2010. gada 21. decembra noteikumos Nr. 1164 „Ostas valsts kontroles kārtība”).Ekonomikas ministrija – normatīvās bāzes pilnveide attiecībā uz Ministru kabineta noteikumu projektu izstrādi, kuriem sniegts deleģējums ar likumprojektu (likumprojekta 16. pantā izteiktā Likuma ,,Par piesārņojumu” 55. panta piektā daļa).Valsts aģentūra „Civilās aviācijas aģentūra” – maksājumu piemērošana attiecībā uz gaisa kuģu operatoru emisijas kvotu nodošanas pienākuma nepildīšanu;Valsts akciju sabiedrība „Latvijas Jūras administrācija” – kompetentā iestāde Latvijā attiecībā uz kuģošanas sabiedrības ikgadējā emisiju ziņojuma saņemšanu, kā arī kompetentā iestāde attiecībā uz jūras transporta oglekļa dioksīda emisiju monitoringa un ziņošanas prasību ievērošanu (Latvijas Jūras administrācijas Kuģošanas drošības inspekcija būtu atbildīgā institūcija par Regulas Nr. 2015/757 17. pantā minētā atbilstības dokumenta esamības uz kuģa pārbaudi savas kompetences ietvaros veiktās inspekcijas laikā, kā arī būtu atbildīga par izraidīšanas rīkojuma vai ienākšanas ostā aizlieguma lēmuma pieņemšanu attiecībā uz kuģiem kas monitoringa un ziņošanas prasības nav pildījuši divus vai vairākus secīgus ziņošanas laikposmus. Šo nosacījumu īstenošanas kārtība tiks noteikta pakārtotajos Ministru kabineta noteikumos). Latvijas Jūras administrācija jau daļēji veic tos pienākumus, kuru ietvaros būtu iespējams veikt arī Regulā Nr. 2015/757 noteikto pienākumu uzraudzību un izpildi, tāpēc Latvijas Jūras administrācija bez būtiska papildus sloga piemērošanas varētu arī veikt pienākumus attiecībā uz:* verificētā emisiju ziņojuma saņemšanu;
* Regulas Nr. 2015/757 17. pantā definētā atbilstības dokumenta esamības uz kuģa pārbaudi kuģa inspekciju laikā, ko jau šobrīd veic Latvijas Jūras administrācijas Kuģošanas drošības inspekcija;
* pasākumu, lai nodrošinātu, ka pienākumu neizpildes gadījumā tiek piemērotas sankcijas (ir izteikti likumprojektā „Grozījumi Administratīvo pārkāpumu kodeksā” (VSS-1014));
* izraidīšanas rīkojuma un lēmuma par ienākšanu ostā pieņemšanu, ko jau šobrīd veic Latvijas Jūras administrācijas Kuģošanas drošības inspekcija un Nacionālo bruņoto spēku Jūras spēku flotiles Krasta apsardzes dienests saskaņā ar Ministru kabineta 2010. gada 21. decembra noteikumiem Nr. 1164 „Ostas valsts kontroles kārtība”.

Rīgas brīvostas pārvalde.Ventspils brīvostas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Likumprojekta izpildē iesaistītās institūcijas likumprojektā iekļautos pasākumu nodrošinās piešķirto valsts budžeta līdzekļu ietvaros.  |
| 3. | Cita informācija | Nav |

Vides aizsardzības un

reģionālās attīstības ministrs K. Gerhards

Vides aizsardzības un

reģionālās attīstības ministrijas

valsts sekretārs R. Muciņš

Rimša, 67026512, 26380127

Helena.Rimsa@varam.gov.lv

Ozola, 67026516

Daina.Ozola@varam.gov.lv

1. Priekšlikums pieejams: http://titania.saeima.lv/LIVS12/saeimalivs12.nsf/0/BDB8DD34E0DC6244C2257FA1001D239E?OpenDocument [↑](#footnote-ref-2)
2. Eiropas Komisijas 2010. gada 12. novembra Regula Nr. 1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā [↑](#footnote-ref-3)
3. http://www.tiesibsargs.lv/files/content/atzinumi/Atzinums%20lieta%20Nr.%202012-196-22.pdf [↑](#footnote-ref-4)
4. Eiropas Komisijas 2011. gada 27. aprīļa Lēmums Nr. 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK [↑](#footnote-ref-5)